Achillesaurus

Elaf Achillesaurus (pänemöl demü hil hiela Ahileus, bi pats miedetöl bida binons pö hil nima at) äbinon dinosaur famüla: Alvarezsauridae lurooda: Theropoda, kel älifon dü timäd: Santonian fina Kretata in Largäntän (fomam di Bajo de la Carpa, in provin: Río Negro). Äbinon liman primöfik ä tefädiko gretik famüla: Alvarezsauridae, ä timakompenaf elafa Alvarezsaurus. El Achillesaurus pästabon su fösil: MACN-PV-RN 1116: bomem no lölöfik keninükamü hipavireb bal, göbavirebs fol, dil küidaboma, tibiadabom e fut, äsi el ilium nedetik. Hiel Agustín Martnielli e hiel Ezequiel Vera, kels äbepenoms fösilis at, ädiletoms oni me metods kladavik ed ätüvoms, das el genus nulik omsik äduton lü famül: Alvarezsauridae, labü rölet no nog gudiko pesuemöl ko el Alvarezsaurus.Martinelli, Augustín G., ed Ezequiel I. Vera. 2007. Achillesaurus manazzonei, a new alvarezsaurid theropod (Dinosauria) from the Late Cretaceous Bajo de la Carpa Formation, Río Negro Province, Argentina. Zootaxa, vol: 1582, pads: 1-17.

 Literat 

 Yüms plödik 
In Linglänapük:
Naböfodönuam e pad balid bepenama ela Achillesaurus fomätü pdf.

Klad:Dinosaurs
Klad:Fösils